Kraftige avgiftsforskjeller: Sjekk din kommune
Det er den årlige oversikten til Huseierne som nå er klar. Her er noen hovedtall: Oversikten viser at de kommunale avgiftene øker med 2,4 prosent i 2018. 290 av 422 kommuner har nå innført eiendomsskatt, en økning med ni kommuner siste år. For ti år siden var antallet 142. To kommuner, Roan og Meråker, har avskaffet eiendomsskatten på boliger i 2018. Eiendomsskatt-inntektene har økt fra 2,1 milliarder kroner i 2007 til 7,1 milliarder kroner i 2017. Ifølge Huseierne har kommunene i år budsjettert med at eiendomsskatten øker til 7,5 milliarder kroner i år.– Tiden er inne for at kommunepolitikerne begynner å se ut over kommunegrensen. Da vil de fleste av dem se kommuner som leverer den samme tjenesten til en billigere penge, sier Huseierne-sjef Morten Andreas Meyer: – Det er på tide at de i stedet for å velte kostnadene over på innbyggerne, begynner å kutte kostnadene og drive mer effektivt. Han viser til noen eksempler: I Akershus slipper innbyggerne i Ullensaker unna med 9 535 kroner, mens innbyggerne i nabokommunen Sørum må ut med 21 710. I Seljord (16 926 kroner) i Telemark må innbyggerne ut med dobbelt så mye som innbyggerne i nabokommunen Vinje (8 787 kroner)Meyer er oppgitt over at eiendomsskatten stadig øker. – I Danmark og Sverige leier mange bolig. I Norge eier åtte av 10 sitt eget hjem. Det er resultat av villet politikk. Arbeid og eierskap til egen bolig er pilarer i det norske velferdssamfunnet. – Vi mener at den stadig økende eiendomsskatten, nå altså 7,5 milliarder kroner, bidrar til å svekke det politiske målet om at flest mulig skal eie boligen sin, sier han: Litt mer fra den nasjonale statistikken: Det er verdt å merke seg at tre av fem billigste kommuner er Rogaland- kommuner: Sola (7 376 kroner), Hå (8 223 kroner) og Sandnes (8 359 kroner). – Forskjellen på den dyreste og billigste kommunen er så stor at det er urimelig. Vi vet at noe av årsaken er kommunens størrelse og antallet innbyggere, men så store utslag skal det ikke være, sier Meyer.Holder vi eiendomsskatten unna, er det Hægebostad kommune i Vest-Agder som er på topp, med over 20 850 kroner i avgifter for vann, avløp, renovasjon og feiing. Innbyggerne i Årdal kommune i Sogn og Fjordane slipper billigst unna med 6 050 kroner i kommunale avgifter. Ser vi på storbyene så kommer Bergen dårligst ut, med 16 008 kroner. Det er nesten 5000 kroner mer enn det Stavanger-innbyggerne må ut med: 11 099 kroner. I hovedstaden har det vært mye bråk rundt innføringen av eiendomsskatt. Den er i snitt på 2 600 kroner, som kommer på toppen av de kommunale avgiftene på 10 708: Samlet 13.308 kroner. Sande-ordfører Elin Gran Weggesrud forklarer det er en naturlig justering som gjør at de har økt mest. – I fjor var det en tilsvarende sak i VG og Sande var den gang den kommunen som hadde lavest avgifter i landet. Dette var fordi vi måtte bruke opp selvkostfondene våre, som ikke kan være eldre enn 5 år før de tilbakebetales til abonnentene. Avgiftene våre var derfor kunstig lave i fjor: Avgiftene ville normaliseres for 2018. Statistikken til Huseierne baserer seg på tall fra Statistisk sentralbyrå (SSB) for en standard bolig på 120 kvadratmeter. SSB henter informasjon fra Kostra-basen, som er tallene kommunene selv rapporterer inn til. Landets dyreste kommuner Gjerstad i Aust-Agder 25.277 kroner Hjartdal 25.268 kroner Flakstad i Nordland 24.811 kroner Gjemnes, Møre og Romsdal, 23.965 kroner Nord-Aurdal i Oppland, 23.948 kroner Sauherad 23.825 kroner Granvin 23.590 kroner Nordre Land 23.439 kroner Ullensvang 23.276 kroner Naustdal 22.941 kroner (Kommunale gebyrer og eiendomsskatt 2018 samlet. Kilde SSB og Kostra) Landets billigste kommuner Sørreisa i Troms 7315 kroner Sola i Rogaland 7376 kroner Hå i Rogaland 8223 kroner Sandnes i Rogaland 8359 kroner Lødingen 8782 kroner Vinje 8787 kroner Stordal 8791 kroner Sandefjord 8875 kroner Lyngdal 8911 kroner De øker mest i 2018 Sande (Vestfold) 79,4 prosent Lindesnes 50,1 prosent Ålesund 47,8 prosent Inderøy 36,5 prosent Hurdal 35,3 prosent Ballangen 33,2 prosent Hægbostad 32,4 prosent Eidsberg 29,3 prosent Luster 28,7 prosent Meløy 25 prosent De kutter mest i 2018 Sørreisa – 33,3 prosent Enebakk – 28,9 prosent Eide (Møre og R) – 28,5 prosent Vinje (Telemark) – 24 prosent Øksnes – 21,9 prosent Nesset – 21,3 prosent Tranøy – 21 prosent Notodden – 20,5 prosent Gamvik 19,3 prosent De største byene Bergen 16008 kroner Oslo 13308 kroner Trondheim 13189 kroner Stavanger 11099 kroner
Den årlige oversikten over kommunale avgifter og eiendomsskatt viser meget store forskjeller mellom kommuner. I dag kan du trykke på kartet og sjekke din kommune opp mot nabokommunene.